C 469/36
FI
Euroopan unionin virallinen lehti
9.12.2022
V (Ilmoitukset)
MUUT SÄÄDÖKSET
EUROOPAN KOMISSIO Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta) (2022/C 469/10)
Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.
VAKIOMUUTOKSEN HYVÄKSYNNÄN TIEDOKSI ANTAMINEN
”Vicomté d'Aumelas” PGI-FR-A1107-AM01 Tiedonannon päivämäärä: 19.9.2022 HYVÄKSYTYN MUUTOKSEN KUVAUS JA PERUSTELUT 1.
Tuotteiden aistinvarainen kuvaus Suojatun maantieteellisen merkinnän ”Vicomté d’Aumelas” tuote-eritelmän 1 luvun 3.3 kohdassa olevaa viinien aistinvaraisten ominaisuuksien kuvausta on muutettu täydentämällä viinien aistinvaraisia ominaisuuksia koskevia tietoja kunkin viinin värin osalta.
Seuraavat tiedot on sisällytetty yhtenäisen asiakirjan kohtaan ”Viinien kuvaus”: ”Viinit kuvastavat Hérault’n laakson keskirinteiden erityistä ympäristöä, jossa joella on tärkeä rooli lämpötilan säätelijänä.
Punaviinit ovat yleensä hedelmäisiä ja elegantteja ja niiden tanniinit ovat selkeän hienostuneita.
Viinit valmistetaan oikeassa kypsymisen vaiheessa korjatuista Merlot-, Cabernet Sauvignon-, Syrah-, Carignan-, Grenache- ja Mourvèdrerypäleistä ja ne viiniytetään pääasiassa toisiinsa sekoittamalla.
Viinien väri on voimakas ja kirkas rubiininpunainen, ja niille ominaisessa maussa on karhunvatukan, mustikan, vadelman, lakritsin ja pippurin vahvoja aromeja.
Yhdestä lajikkeesta tai sekoitetuista lajikkeista viiniytetyt valkoviinit valmistetaan pääasiassa Chardonnay-, Sauvignon-, Grenache blanc-, Vermentino- tai Viognier-lajikkeista.
Niiden ominaispiirteitä ovat raikkaus ja hedelmäkaramelliset vivahteet, jotka yhdistyvät seljan- ja akaasiankukkien sekä valkoisten ja eksoottisten kukkien vivahteisiin.
Viinit ovat eloisia ja suutuntumaltaan täyteläisiä, ja niissä on hieman kitkeryyttä mutta ei karvautta eikä kuivuutta.
Roseeviinit valmistetaan Cinsaut-, Grenache-, Syrah-, Carignan-, Cabernet-Sauvignon- tai Mourvèdre-lajikkeista.
Niiden väri on haalea roosa, hieman lohenpunainen.
Ne ovat miellyttävän raikkaita ja niissä on kukkien, eksoottisten hedelmien ja mustaherukan voimakkaita ja monivivahteisia aromeja.”
2.
Viiniköynnöslajikkeet Suojatun maantieteellisen merkinnän ”Vicomté d’Aumelas” tuote-eritelmän 1 luvun 5 kohtaa on muutettu.
(1) EUVL L 9, 11.1.2019, s. 2.